Som barn ble hun sendt til København for å undervises og oppdras på frøken Lindes institutt. Da hun kom hjem derfra ble hun forlovet og ikke lenge etter (30. juni 1800) gift med Morten Michael Kallevig som da var en rik og vel ansett mann. Han hadde fått borgerskap i Arendal i 1794 og drev som kjøpmann med eksport av trelast og handel med korn og krambodvarer og var en betydelig skipsreder. Arendals skipsfart klarte seg best av byene på Agder under Napoleonskrigene; bl.a. hadde firmaet Kallevig & sønn en rekke skip i såkalt lisensfart på England og Irland. Da landets nye universitet ble opprettet i 1813 ga ekteparet Kallevig riksdaler og da sølvskatten skulle utredes to år seinere måtte de ut med riksdaler.